ОБЩИНСКА ИЗБИРАТЕЛНА КОМИСИЯ

 МАДЖАРОВО

ПРОТОКОЛ № 11

Днес 09.10.2023 г, в 16.00 часа, в гр. Маджарово, ул. „Петър Ангелов“ №1 се проведе заседание на ОИК – Маджарово в заседателната зала, определена за изпълнение на работата на комисията в състав:

ПРЕДСЕДАТЕЛ: Живко Генчев Генев

ЗАМ.-ПРЕДСЕДАТЕЛ: Виолета Петрова Арабаджиева

ЗАМ.-ПРЕДСЕДАТЕЛ: Георги Михайлов Картелов

СЕКРЕТАР: Иван Николов Иванов

ЧЛЕНОВЕ:

1. Хамдие Тасим Сабри
2. Кремена Людмилова Николова
3. Иван Недев Иванов
4. Христо Димитров Христов
5. Възкресия Андонова Вълева
6. Желязка Станкова Янакиева
7. Мария Маркова Стояновска

При откриване на заседанието присъстват: Живко Генчев Генев, Виолета Петрова Арабаджиева, Иван Николов Иванов, Кремена Людмилова Николова, Иван Недев Иванов, Възкресия Андонова Вълева, Мария Маркова Стояновска, Христо Димитров Христов, Хамдие Тасим Сабри, Желязка Станкова Янакиева, Георги Михайлов Картелов.

Отсъстващи от заседанието:

 Заседанието е открито в 16:00 часа и председателствано от Живко Генчев Генев- председател на комисията.

Председател: Колеги, откривам заседанието на ОИК – Маджарово.

Комисията има кворум и може да взема решения. Предлагам заседанието да протече при следния дневен ред:

т.1 Назначаване състава на секционните комисии за изборите на територията на община Маджарово в изборите за общински съветници и за кметове, насрочени за 29 октомври 2023 г.

Други предложения за включване в дневния ред не бяха направени.

**По т.1 от дневния ред:**

 Докладва председателя на комисията- Живко Генчев Генев

 Постъпило е писмо с вх. № 40/05.10.2023г. и изх. № МИ-15-648/04.10.2023г. от ЦИК, с което се указва, че следва да бъдат назначени съставите на СИК за изборите на територията на община Маджарово в изборите за общински съветници и за кметове, насрочени за 29 октомври 2023г., съобразно указания към Решение № 2546 / 29.09.2023г. на ЦИК. Във връзка с така постъпилото указание от ЦИК, Ви предлагам следния поименен състав на СИК на територията на Община Маджарово за изборите за общински съветници и за кметове, насрочени за 29 октомври 2023г., а именно Приложение № 1 под формата на Excel таблица, с която да се запознаете и да обсъдим на днешното заседание. Таблицата бе изготвена още за гласуване на предходното ни засеганието, което протече на 06.10.2023г., но поради липса на кворум в частта за гласуване точката отпадна от дневния ред. Предлагам сега да разгледате и да гласуваме така докладвания от мен поименен състав на СИК на територията на Община Маджарово за изборите за общински съветници и за кметове, насрочени за 29 октомври 2023 г.

 Предложението за поименния състав бе докладвано от Иван Николов Иванов- секретар на ОИК-Маджарово, Приложение № 1 под формата на Excel таблица към настоящия протокол, като бе предоставена на всички членове на ОИК-Маджарово да се запознаят с така предложения поименен състав на СИК на територията на Община Маджарово за изборите за общински съветници и за кметове, насрочени за 29 октомври 2023 г.

 Направено бе и второ предложение за поименния състав на СИК на територията на Община Маджарово от Георги Михайлов Картелов за изборите за общински съветници и за кметове, насрочени за 29 октомври 2023 г., представляващо Приложение № 2 към настоящия протокол.

 Двете предложения бяха подложени на обсъждане. Членовете на комисията приеха, че и двете предложения са изготвени в съответствие с методическите указания към решение № 2546-МИ от 29.09.2023 год. Спорен се оказа въпроса относно разпределението на местата в ръководствата на СИК в конкретни СИК-ове, по който въпрос членовете на ОИК Маджарово не постигнаха съгласие. Въпреки това двете предложения бяха подложени на гласуване.

Против предложението за разпределение, представено от Иван Николов Иванов гласуваха 5 члена- Виолета Петрова Арабаджиева /ПП-ДБ/, Иван Недев Иванов/ПП-ДБ/, Възкресия Андонова Вълева/ПП Възраждане/, Христо Димитров Христов /ПП-ДБ/, Георги Михайлов Картелов /ПП-Възраждане.

За предложението за разпределение, представено от Иван Николов Иванов гласуваха 6 члена- Живко Генчев Генев /ПП Герб/, Иван Николов Иванов ДПС, Кремена Людмилова Николова ПП-Герб, Мария Маркова Стояновска-ИТН, Хамдие Тасим Сабри-Герб, Желязка Станкова Янакиева-БСП за България.

Против предложението за разпределение, представено от Георги Михайлов Картелов гласуваха 6 члена- Живко Генчев Генев /ПП Герб/, Иван Николов Иванов ДПС, Кремена Людмилова Николова ПП-Герб, Мария Маркова Стояновска-ИТН, Хамдие Тасим Сабри-Герб, Желязка Станкова Янакиева-БСП за България

За предложението за разпределение, представено от Георги Михайлов Картелов гласуваха 5 члена Виолета Петрова Арабаджиева /ПП-ДБ/, Иван Недев Иванов/ПП-ДБ/, Възкресия Андонова Вълева/ПП Възраждане/, Христо Димитров Христов /ПП-ДБ/, Георги Михайлов Картелов /ПП-Възраждане.

 В същото време всички членове на ОИК изразиха съгласие с обстоятелството, че към настоящия момент не е спазено изискването на чл.89, ал.1 от ИК, СИК-овете да бъдат назначени не по-късно от 25 дни преди изборния ден. Към настоящия момент - 09.10.2023 година ОИК Маджарово е изправена пред хипотезата на чл.91, ал.13 от ИК и доколкото не е в състояние да излъчи квалифицирано мнозинство за приемане на решение за назначаване на СИК-ове на територията на Община Маджарово  Общинска избирателна комисия - Маджарово в пълен състав единодушно

**РЕШИ:**

 ИЗПРАЩА цялата документация, свързана с избора на СИК-ове на територията на Община Маджарово на Централната избирателна комисия за назначаване на секционни избирателни комисии на тариторията на Община Маджарово за изборите за общински съветници и за кметове, насрочени за 29 октомври 2023 г.,

 Гласували "За" - Живко Генчев Генев, Виолета Петрова Арабаджиева, Иван Николов Иванов, Кремена Людмилова Николова, Иван Недев Иванов, Възкресия Андонова Вълева, Мария Маркова Стояновска, Христо Димитров Христов, Хамдие Тасим Сабри, Желязка Станкова Янакиева, Георги Михайлов Картелов.

 Против няма

 Поради изчерпване на дневния ред заседанието на ОИК – Маджарово беше закрито в 18:55 часа.

**ПРЕДСЕДАТЕЛ:**

**Живко Генчев Генев**

**СЕКРЕТАР:**

**Иван Николов Иванов**